Mer beidi  min Finger uf dim Nasespitz  chunnt abe uf ä chlini Alp  wandret denn dor äs Tal  und landet zletscht do im Mittelland  din Buuch macht die gliiche Grüüsch  wie dä Heizkörper näbedra  du seisch irgend öppis  aber i verschtoh's nöd richtig  trotzdem gib i Antwort  und i bi fascht sicher  du verschtohsch es au nöd  und s'isch au nöd äso wichtig  wenn zwei hungrigi Seele am Fresse sind  vo ganz wiit us em All  schint dä Mond is Zimmer ine  nei s'isch nu ä Strosselampe  wo chli gueti Mine macht  vo onenue tönt dä Fernseh ziemlich luut  und i schriebe mit em Finger das Gedicht uf dini Huut:  mer beidi händ kei Zuekunft  und au kei Vergangeheit  mer beidi sind ä Wolke am Himmel  gmacht för'd Ewigkeit